邀同寮飲鍾學正第一枝
作者：蕭立之
朝代：宋

paragraphs: 前溪後溪兩玉虹，半村半郭地百弓。
上有車蓋青童童，下有一畝幽人宮。
築亭方方羅十客，八面玲瓏受風日。
楣間誰扁第一枝，雪裏寒梅破孤寂。
我如愛竹王子猷，不問主人携共遊。
衙聲已送白鳥遠，醉倒更爲斜陽留。
馬嘶人散橋南道，燈火匆匆城閉早。
一川風雨酒醒時，明月簿書塵壓帽。